- Hindi News
- National
- बिजली के बिल का बकाया अदा नहीं करने पर पावरकॉम ने काटे नगर कौंसिल और पब्लिक हेल्थ के कनेक्शन
बिजली के बिल का बकाया अदा नहीं करने पर पावरकॉम ने काटे नगर कौंसिल और पब्लिक हेल्थ के कनेक्शन
जिलातरनतारन में पंजाब स्टेट पावरकॉम का सरकारी दफ्तरों की ओर से 21 करोड़ रुपए बिजली के बिल का बकाया बार-बार नोटिस देने पर भी विभाग भर नहीं रहे हैं। इसमें सबसे अधिक 15 करोड़ 37 लाख रुपए पब्लिक हेल्थ विभाग की अोर है। वहीं पावरकॉम की तरफ से बिल भरने पर तरनतारन शहर की स्ट्रीट लाइटों और घरों को पानी सप्लाई करने वाले जल घरों के कनेक्शन तक काट दिए गए हैं। हैरानी की बात है कि पावरकॉम विभाग की ओर से घरेलू और प्राइवेट कंपनी द्वारा एक बार बिल अदा करने पर तुरंत विभाग की टीम कनेक्शन काटने पहुंच जाती है लेकिन जिले भर के कई सरकारी संस्थानों द्वारा करोड़ों रुपए के बिल अदा करने पर भी उनके कनेक्शन चल रहे थे और पावरकॉम विभाग के अधिकारियों ने अपनी आंखें मूंद रखी थीं। राशि 21 करोड़ रुपए तक पहुंचने से अब आचार सहिंता के दौरान अचानक विभाग के अधिकारियों की आंखें खुल गई हैं और बिल अदा करने वाले सरकारी गैर सरकारी संस्थानों के बिजली कनेक्शन काटने शुरू कर दिए हैं।
इस मौके पर पावरकॉम बार्डर जोन के डिप्टी चीफ इंजीनियर वीपी सिंह सैनी ने कहा कि पब्लिक हेल्थ विभाग द्वारा बिल अदा करने पर उनकी बिल बकाया राशि 15 करोड़ 37 लाख, सीवरेज विभाग की 140.69 लाख, पंजाब पुलिस की 23 लाख 74 हजार रुपए, तहसील कांप्लेक्स की 27 लाख 54 हजार रुपए, सरकारी अस्पतालों और डिस्पेंसरियों की 85 लाख 95 हजार रुपए, जंगलात विभाग के 20.69 लाख, सरकारी स्कूल्स और आईटी आइस की 41 लाख 28 हजार रुपए, पंचायती राज विभाग की 29 लाख 10 हजार रुपए और अन्य विभागों से 140 लाख 69 रुपए के बिजली बकाया राशि बाकी है। इंजी. सैनी ने कहा कि उक्त विभागों से बिजली के बिल लेने के लिए बार-बार नोटिस भी जारी किया गया था लेकिन बावजूद बिलों का भुगतान नहीं किया गया। जिसके चलते आखिर उक्त विभागों के कनेक्शन काटने पड़े हैं।
5,000रुपए से ऊपर तक के बिल अदा नहीं करने पर कार्रवाई
इसमौके पर एक्सईएन परमजीत सिंह ने कहा कि विभाग के निर्देश के तहत 5 हजार रुपए से ऊपर बिजली बिलों की समय पर अदायगी करने पर तुरंत कनेक्शन काटे जा रहे हैं। इस दौरान सख्त एक्शन लिया जा रहा है।
काटा गया कनेक्शन अदायगी करने के बाद ही चालू किया जाएगा। इस काम के लिए विभाग की ओर से विशेष टीम तैनात की गई है। जिसमें जेई परमजीत सिंह, जेई गुरभेज सिंह, जेई हरभेज सिंह, जेई धर्म सिंह, जेई तरलोचन सिंह आदि तैनात किए गए हैं।
पावरकॉम की कार्रवाई का हर्जाना जनता को भुगतना पड़ा
इसमौके पर नगर कौंसिल तरनतारन के प्रधान भूपिंदर सिंह खेड़ा का कहना है कि बिजली के बिल अदा करने पर तरनतारन शहर की स्ट्रीट लाइटें और कई जलघरों के कनेक्शन काटने से स्थानीय लोगों को काफी परेशानी का सामना करना पड़ रहा है। पावरकॉम की अचानक कार्यवाही से आम लोग परेशान हो रहे हैं। इससे पहले पावरकॉम के अधिकारी कहां सोए हुए थे जो अब अचानक उनको बिलों की याद गई। यह सरकारी विभागों का मामला था मिल बैठ कर हल करना चाहिए था। ऐसे में तो आम जनता को ज्यादा परेशानी हो रही है।
ट्यूबवैल जिसका क्नेक्शन काटा गया। (दाएं) बिजली के बिलों की अदायगी करवाने के लिए कनेक्शन काटने को बनाई विशेष टीम।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva